
Καλή Χρονιά! Με υγεία, δημιουργικότητα και μεγάλες αντοχές!

ΙΑΝΟΥΑΡΙΟΣ 2012 - ΠΡΟΓΡΑΜΜΑ ΔΙΟΡΓΑΝΩΣΕΩΝ
Επειδή και ο Ιανουάριος έχει γιορτές!

 7-8  & 14-15 Ιανουαρίου 2012
Γιορτινά Σαββατοκύριακα - προσφορά για όλη την Οικογένεια

στο Ίδρυμα Μιχάλης Κακογιάννης

*etsi
OΛΟΙ ΜΑΖΙ, ΣΑΒΒΑΤΟΚΥΡΙΑΚΟ @ MCF
Το Ίδρυμα Μιχάλης Κακογιάννης, οι ΜΗΤΡΟΠΟΛΙΤΙΚΕΣ ΙΣΤΟΡΙΕΣ/Metropolis και η Red Design Consultants διοργανώνουν από κοινού διήμερα γιορτής για τα παιδιά, που προσφέρονται και λειτουργούν και ως χώρος συνάντησης και διαλόγου για τους μεγάλους.

 Έτσι τα Σαββατοκύριακα 7-8  & 14-15 Ιανουαρίου 2012  το Ίδρυμα Μ. Κακογιάννης αλλάζει, συμμετέχει στις φετινές γιορτές και μαζί με τους συνδιοργανωτές των εκδηλώσεων, τους παλιούς και νέους φίλους του και  πολύτιμους  συνεργάτες,  ανοίγει τις πόρτες του από το μεσημεράκι σε μικρούς και μεγάλους, σε όλη την ελληνική οικογένεια για να απολαύσει δημιουργικές, όμορφες ώρες ψυχαγωγίας με ένα ενιαίο εισιτήριο!
Τα προγράμματα και οι δράσεις ξεκινούν στις 12:00 το μεσημέρι ολοκληρώνονται αργά το απόγευμα. Στη διάρκειά τους, οι μικροί μας φίλοι, μαζί με τα μέλη των οικογενειών τους, έχουν τη δυνατότητα να ακούσουν παραμύθια, να παρακολουθήσουν θεατρικές παραστάσεις και κινηματογραφικές προβολές και να συμμετάσχουν σε παιχνίδια και δράσεις  δημιουργικής απασχόλησης. Nα μάθουν Κουβανέζικους χορούς, κηπουρική για το σαλόνι, και μυστικά του υπολογιστή,  πώς να φτιάχνουν μία ταινία και να την απογειώνουν με μουσική, και μετά από ένα απολαυστικό μασάζ χεριών να επιδείξουν το ταλέντο τους στο καραόκε!

Την ίδια στιγμή, οι γονείς τους θα μπορούν να επιλέξουν να αγοράσουν έξυπνα και φτηνά δώρα –μικρά έργα τέχνης από φοιτητές και τελειόφοιτους της Ανωτάτης Σχολής Καλών Τεχνών, όπως ρούχα αλλά και κοσμήματα από νέους Έλληνες σχεδιαστές, σε ένα ειδικά οργανωμένο Μπαζάρ  για την ενίσχυση των ευπαθών ομάδων του Δήμου Μοσχάτου Ταύρου. 

Επιπλέον, έχουν τη δυνατότητα να παρακολουθήσουν συζητήσεις και να συμμετάσχουν σε εκδηλώσεις όπου νέοι επιχειρηματίες και νέοι δημιουργοί αφηγούνται τη δική τους μικρή προσωπική ιστορία.

Και όλα αυτά με ένα ενιαίο εισιτήριο 10€ για κάθε άτομο, που μπορεί να συνοδεύει και ένα παιδί δωρεάν!

Εισιτήριο για δύο ημέρες: 16€

Εισιτήριο ομαδικό πληροφορίες στο ΙΜΚ
Δείτε το αναλυτικό πρόγραμμα στην ιστοσελίδα του Ιδρύματος Μ. Κακογιάννης: www.mcf.gr
Επίσης, παρακολουθείστε τις δραστηριότητες στο twitter και το  face book
******

ΘΕΑΤΡΙΚΕΣ ΠΑΡΑΣΤΑΣΕΙΣ
Πέμπτη 26, Παρασκευή 27, Σάββατο 28, Κυριακή 29 Ιανουαρίου 2012, στις 21:00
"Θυμάσαι πώς μύριζαν οι μανόλιες στη Νικαράγουα;" 

Γιάννη Σουλιώτη 

σε σκηνοθεσία Γιώργου Καραμίχου

για τέσσερεις μόνο παραστάσεις 

Αίθουσα: Θέατρο
“Το μόνο για το οποίο δε μετανιώνω είναι η αγάπη!...
Ιδίως η αγάπη που έδωσα!”
Πάνω από όλα ο έρωτας, η αγάπη, η επιθυμία που ποτέ δεν χάνεται.

Ένας άνθρωπος πεθαίνει. Κι ανασταίνεται για να συνεχίσει να στέλνει ερωτικές επιστολές.

Ο έρωτας τον στοιχειώνει.

Ο θάνατος και οι απώλειες τον βασανίζουν.

Το μόνο που μένει είναι η αγάπη.

Κυρίως η αγάπη που μοιράζεται.

Απλόχερα.  Άνευ όρων.

Μία μουσικοθεατρική παράσταση.

Έξι άνθρωποι επί σκηνής μιλάνε, παίζουν, χορεύουν και τραγουδούν αγαπημένα, γνωστά και άγνωστα τραγούδια απ’ όλο τον κόσμο.
Μία αισθαντική, ποιητική παράσταση γεμάτη μελωδίες και αρώματα ζωής, που ανέβηκε για τρεις μόνο παραστάσεις το Μάιο 2011, ενθουσίασε,  και επανέρχεται με τις καλύτερες συστάσεις στο Θέατρο του  Ιδρύματος Μ. Κακογιάννης από τις 26 έως τις 29 Ιανουαρίου 2012, στις 21:00.  Ο ήρωας του έργου παρατηρεί -κάθετα και οριζόντια σε χώρο και χρόνο- τη ζωή του. Αναμνήσεις, επιθυμίες, ανάγκες αγάπης και έρωτα ακροβατούν ανάμεσα σε δύο κόσμους. Και όνειρα, πολλά όνειρα. Ποτισμένα από άρωμα μανόλιας και αποχρώσεις ίριδας.  Μηνύματα στον τηλεφωνητή, sms, emails… Ηλεκτρονικές επιστολές. Μέρες, νύχτες, λουλούδια, ζωή, αγάπη, φιλία, στοργή, χαμόγελα, αγωνίες, θάνατος, δάκρυα, καράβια που πεθαίνουν –η θάλασσα μένει πάντα ζωντανή- μέσα από ένα κομπιούτερ, που ενώνει ηπείρους κι ανθρώπους, αλλά φέρνει μαζί την απέραντη μοναξιά του ωκεανού…

“Το μόνο για το οποίο δε μετανιώνω είναι η αγάπη!...
Ιδίως η αγάπη που έδωσα!”

ΣΥΝΤΕΛΕΣΤΕΣ
Κείμενο: Γιάννης Σουλιώτης

Σκηνοθεσία: Γιώργος Καραμίχος

Σχεδιασμός φωτισμών: Κατερίνα Μαραγκουδάκη

Σκηνικά: Μανόλης Παντελιδάκης

Κοστούμια: Έλενα Παπανικολάου 

Βοηθός σκηνοθέτη: Βιργινία Κυπριώτη

Φωτογραφία: George Alexandrakis

Illustration-Video Art: Amarildo Topalis

Ερμηνεύουν κείμενα, τραγούδια και μουσικές:
Γιώργος Καραμίχος, Κλειώ-Δανάη Οθωναίου, Χάρης Ανδριανός, Παναγιώτης Τσεβάς, Δημήτρης Τίγκας, Φοίβος Παπαδόπουλος

Υπό την αιγίδα του ΠΡΟΞΕΝΕΙΟΥ ΤΗΣ ΔΗΜΟΚΡΑΤΙΑΣ ΤΗΣ ΝΙΚΑΡΑΓΟΥΑ

"Θυμάσαι πώς μύριζαν οι μανόλιες στη Νικαράγουα;" 

Γιάννη Σουλιώτη 

σε σκηνοθεσία Γιώργου Καραμίχου

Πέμπτη 26, Παρασκευή 27, Σάββατο 28, Κυριακή 29 Ιανουαρίου 2012, στις 21:00

Διάρκεια: 60' 

Αίθουσα: Θέατρο

Εισιτήριο: 12€ ενιαίο
*****

Δευτέρα 2, Τρίτη 3 Ιανουαρίου 2012, στις 21:30

Οι Ελαφροΐσκιωτοι
Μια χριστουγεννιάτικη ιστορία του Αλέξανδρου Παπαδιαμάντη
σκηνοθεσία: Μαριτίνα Πάσσαρη
http://www.youtube.com/watch?feature=player_detailpage&v=hKNYW2s4RQc
 

Μια παραμονή Χριστουγέννων ο Αγάλλος, ένας   «ελαφροΐσκιωτος» οικογενειάρχης, που ξόδεψε οκτώ χρόνια της νιότης του ανάμεσα σε  δύο αρραβωνιαστικιές, ξεκινάει να επιστρέψει στο σπίτι του όπου τον περιμένει η γυναίκα του με τα δυο τους παιδιά. Αργεί. Τι θα συμβεί αυτή τη μαγική, άγια νύχτα όπου ο χρόνος μοιάζει σταματημένος;
Παραμένοντας πιστή   στο πνεύμα του συγγραφέα αλλά τολμώντας μια περιπετειώδη μορφή, η παράσταση είναι μια  συνάντηση ανάμεσα στον όχι και τόσο μακρινό  κόσμο του Παπαδιαμάντη  με την ευαισθησία  μιας νεανικής θεατρικής ομάδας του σήμερα. Μια ομάδα σπουδαστών στη Δραματική Σχολή του Εθνικού Θεάτρου  η οποία μέσα από ομαδική δουλειά και αυτοσχεδιασμούς, ανακαλύπτει φρέσκιες, μαγικές, αστείες  και δραματικές όψεις του διηγήματος.   

Σημειώνει η σκηνοθέτης:

Με ομαδικό πνεύμα και αυτοσχεδιασμούς προσπαθήσαμε  να διατηρήσουμε και να μεταφέρουμε στη σκηνή το ενδιαφέρον της πρόβας. Την ελευθερία, τη συγκέντρωση, τις στιγμές που ξεπερνάμε τις δυνατότητές μας και φανερώνουμε απρόβλεπτες όψεις του κειμένου και του εαυτού μας….»

Συντελεστές

Σκηνοθεσία: Μαριτίνα Πάσσαρη, 

Βοηθός Σκηνοθέτη: Ηλέκτρα Αλεξανδροπούλου

Σχεδιασμός Φωτισμών: Ζωή Μολυβδά Φαμέλη, Αναστασία Τζέλλου

 

Αφίσα: Ελίζα Γεροντάκη

Φωτογραφίες αφίσας:  Σπύρος Σταμούλης
Φωτογραφίες: Λυδία Ελιόγλου
Παραγωγή: Θέατρο του Λόγου

Παίζουν 

Στέλλα Βογιατζάκη, Χαρά- Μάτα Γιαννάτου, Έλλη Ιγγλίζ, Μιχάλης Κίμωνας, Μάρκος Παπαδοκωσταντάκης, Κατερίνα Παπανδρέου, Αλέξανδρος Φράγκος

Ίδρυμα Μιχάλης Κακογιάννης 

Δευτέρα 2, Τρίτη 3 Ιανουαρίου 2012, στις 21:30

Αίθουσα: black box 
Διάρκεια παράστασης: 65' 
Είσοδος: 10€ 
                     5€ (Φοιτητικό,

                           κάτοχοι Κάρτας Ανεργίας (ΟΑΕΔ), Πολυτέκνων (ΑΣΠΕ), Ευρωπαϊκής 
                          Κάρτας Νέων, Κάρτας Πολιτισμού, ΑμΕΑ, άνω των  65 ετών) 
****
Τετάρτη 4, Πέμπτη 5, Σάββατο 7, Κυριακή 8 Ιανουαρίου  2012

Τετάρτη, Κυριακή στις 20.00, 
Πέμπτη, Σάββατο στις 21:30

"Ο ΑΜΕΡΙΚΑΝΟΣ" 
μια δραματοποιημένη διήγηση από τον Θανάση Σαράντο, 
βασισμένη στο ομότιτλο κλασικό διήγημα του Αλέξανδρου Παπαδιαμάντη,
επιστρέφει στην Αθήνα και ανεβαίνει για τρίτη χρονιά,
τιμώντας την επέτειο 100 ετών από το θάνατο του Σκιαθίτη συγγραφέα

Εταιρεία Θεάτρου «Ηθικόν Ακμαιότατον»
Επαναλαμβάνεται για λίγες παραστάσεις η επιτυχημένη δραματοποιημένη διήγηση από τον Θανάση Σαράντο, που βασίζεται  στο ομότιτλο κλασικό διήγημα του Αλέξανδρου Παπαδιαμάντη.

Μια θεατρική διασκευή του ομώνυμου κλασικού διηγήματος του Σκιαθίτη συγγραφέα για έναν ηθοποιό και για ένα μουσικό υπενθυμίζει τις διαστάσεις που μπορεί να πάρει η ανθρώπινη μοναξιά και η «αθεράπευτη» καχυποψία απέναντι σε οτιδήποτε άγνωστο ή φαινομενικά «ξένο».    Ο ήρωας είναι «ξένος μέσα στον κόσμο του».   Είναι ένας Έλληνας μετανάστης, που ύστερα από 25 χρόνια επιστρέφει στο νησί του και δεν τον αναγνωρίζει κανένας.

Συντελεστές

Σκηνοθεσία –Ερμηνεία - Φωτισμοί:
Θανάσης Σαράντος

Μουσική Σύνθεση:
Λάμπρος Πηγούνης

Μουσικός επί σκηνής:
Λάμπρος Πηγούνης

Σκηνική Επιμέλεια:
Λίνα Μότσιου

Βοηθός Σκηνοθέτη:
Δημήτρης Κερεστεντζής

Φωτογραφίες:
Μαριλένα Σταφυλίδου, Τάκης Βεκόπουλος

Τετάρτη 4, Πέμπτη 5, Σάββατο 7, Κυριακή 8 Ιανουαρίου  2012

Τετάρτη, Κυριακή στις 20.00, 

Πέμπτη, Σάββατο στις 21:30

"Ο Αμερικάνος"
Θανάσης Σαράντος
Αίθουσα: Black Box

Διάρκεια: 65'

Εταιρεία Θεάτρου «Ηθικόν Ακμαιότατον»

Τιμές εισιτηρίων: 15€,   

                                  10€ Τετάρτη & Κυριακή 




/Φοιτητικό/ Κάτοχοι Κάρτας Ανεργίας (ΟΑΕΔ) & 




 Πολυτέκνων (ΑΣΠΕ) & Ευρωπαϊκής Κάρτας Νέων & Κάρτας 


 Πολιτισμού/ Άτομα άνω των 65 ετών/ Νέοι έως 25 ετών/ 


 Σπουδαστές Δραματικών Σχολών/ ΑμΕΑ/ Μέλη Εταιρίας 


 Παπαδιαμαντικών Σπουδών & Συλλόγου απανταχού 



 Σκιαθιτών/ Γκρουπ άνω των 10 ατόμων
Παραστάσεις για οργανωμένες επισκέψεις σχολείων: 
Ώρα έναρξης: 10:30 π. μ.
Υπεύθυνη για οργάνωση παραστάσεων: Σταματία Αντωνάτου
Τηλ.: 210 3418584 (πρωινές ώρες), 697 4926755
Τιμή εισιτηρίου: €7 ανά μαθητή
*****
Τρίτη 10 έως Παρασκευή 20 Ιανουαρίου 2012, στις 21:30
Performance
Unemployed

δέκα συγγραφείς, δέκα ηθοποιοί

Τι, δεν αντέχεις άλλο; Α. Τώρα το είδα.

Έγδαρες τη φτερούγα σου. Και τι φτερούγα.

Πολύ κοντή. Πολύ στενή. Για να πετάξεις ούτε λόγος...

Ναι, και γι’ αυτό και σίγουρα θα βρει δουλειά όπου κι αν ψάξει.

Εκτός από δω. Γιατί εδώ όλοι τις χάνουμε.

Ναι, μη γελάς, το ξέρω ότι δεν είναι καρφίτσες,

αλλά τις χάνουμε.

Ένας ένας…
Μέσα από τη ματιά δέκα νέων συγγραφέων και την ερμηνεία δέκα νέων ηθοποιών, η παράσταση «Unemployed», αφηγείται προσωπικές ιστορίες ανθρώπων που βιώνουν τις συνέπειες της αμφιβολίας της εποχής και της αβεβαιότητας για το μέλλον. Ιστορίες ανθρώπων που βρίσκονται άμεσα ή έμμεσα αντιμέτωποι με την ανεργία.
Η παράσταση βασίζεται στα κείμενα που δημοσιεύτηκαν στις «Μητροπολιτικές Ιστορίες» (τεύχος 11, Φθινόπωρο 2011).

Κείμενα: Έλια Αλεξίου, Άθως Δημουλάς, Ειρήνη Μαργαρίτη, Χάρης Μπόσινας, Χριστιάνα Μύγδαλη, Σπύρος Παπαδόπουλος, Γιώργος Πολυμενέας, Γιώργος Ρομπόλας, Ρενέ Σανς, Κατερίνα Φωτιάδη.
Ερμηνεύουν: Σταμάτης Ζακολίκος, Σοφιάννα Θεοφάνους, Μάνος Κανναβός, Δημήτρης Κερεστετζής, Mιχάλης Κοιλάκος, Μαίρη Λούση, Μαρία Μαμούρη, Ειρήνη Μαργαρίτη, Απόστολος Φράγκος, Κατερίνα Φωτιάδη
Τραγούδι: Δήμητρα Κωτίδου
Σκηνοθετική επιμέλεια: Σταμάτης Ζακολίκος, Ειρήνη Μαργαρίτη, Κατερίνα Φωτιάδη

Σύλληψη video: Κύνθια Λιβανίου

Μοντάζ Video: Μαριλένα Σοφοκλέους
Φωτισμοί: Βασίλης Κλωτσοτήρας

Παραστάσεις: Καθημερινά στις 21:30

Διάρκεια: 80’
Αίθουσα: Black Box
Τιμή εισιτηρίων: 15€, Κανονικό 


      10€ Φοιτητικό/ Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας Νέων/ 



Κάτοχοι Κάρτας  Πολιτισμού/ ΑμΕΑ, άνω των 65 
Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την παραγωγή της παράστασης UNEMPLOYED θα δίνονται 3 διπλές προσκλήσεις σε άνεργους (που επιδεικνύουν την κάρτα ανεργίας τους και συνοδεύονται από ακόμα ένα άτομο).

Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας.
Χορηγοί επικοινωνίας:
Διαβάζω,  culturenow.gr,  
monopoli.gr, theaterview, chimeres.gr web radio

******
Από Δευτέρα 2 Ιανουαρίου έως 7 Τρίτη Φεβρουαρίου 2012
«Η πολιτική ανυπακοή του Χένρυ Ντέιβιντ Θορώ το 2011» 
Κάθε Δευτέρα, Τρίτη στις 21:30

 Ένα κείμενο – μανιφέστο. Μια πολιτική θέση που δεν χαρακτηρίζεται από την άρνηση, αλλά από την πρόταση. Μια εικαστική παρέμβαση με εξαιρετική εκφραστική δύναμη. Αυτά είναι τα συστατικά στοιχεία της παράστασης που παρουσιάζει η So7 εισάγοντας τα θέματα της κοινωνικής ελευθερίας και του δικαιώματος στη σκέψη, της «αποδιοπομπαίας» εξουσίας και του ενεργού πολίτη όπως αυτά επιβιώνουν διαχρονικά. 

Η So7 επιμένει να ανακαλύπτει τη θεατρικότητα τόσο της πολιτείας όσο και του ανθρώπου που έχει επιλέξει να την κατοικεί.
ΣΥΝΤΕΛΕΣΤΕΣ

Δημιουργία:

Φρόσω Κορρού, Δημήτρης Κουρούμπαλης, Κώστας 



Φιλίππογλου 
Κίνηση ηθοποιών:
Φρόσω Κορρού

Εικαστική παρέμβαση:
Γιάννης Πέτσας
Παίζουν:
Κώστας Φιλίππογλου, Δημήτρης Κουρούμπαλης
Αίθουσα: Ειδικά Διαμορφωμένος Υπόγειος Χώρος

Διάρκεια: 60’

Εισιτήρια: 10 € ενιαίο
Παραγωγή: So7
Το κείμενο του Χ. Ν. Θορώ «Πολιτική ανυπακοή» κυκλοφορεί από τις εκδόσεις ΕΡΑΤΩ σε μετάφραση Κωνσταντίνας Παπαπετροπούλου.

****

Από Πέμπτη 5  Ιανουαρίου έως Κυριακή 12 Φεβρουαρίου 2012, 
εκτός Κυριακής 6/1/2012
Πέμπτη, Παρασκευή, Σάββατο στις 21:30, Κυριακές στις 20:30
Tα Άγρια Αγόρια 

Θεατρική παράσταση με εννέα ηθοποιούς
Σύλληψη - Σκηνοθεσία: Σάκης Παπακωνσταντίνου

Δραματουργική επεξεργασία: Λουΐζα Αρκουμανέα

Μια ομάδα νεαρών πειρατών οργανώνει την επίθεσή της ενάντια στην Πρέσβειρα Καλής Θέλησης - πιο πλούσια γυναίκα του κόσμου. Παιδιά του περιθωρίου, του δρόμου και της παρανομίας, άριστα εκπαιδευμένα στην τέχνη του ανταρτοπόλεμου, χωρίς πολιτική ατζέντα αλλά με οδηγό το άγριο ένστικτό τους, ετοιμάζουν την δυσκολότερη μάχη της ζωής τους, ενώ παράλληλα η εχθρός τους συνεχίζει αμέριμνη τις φιλανθρωπίες της.

Μια παράσταση εμπνευσμένη από έργα του Ουίλιαμ Μπάροουζ που χρησιμοποιεί την τεχνική του κολλάζ για να συνθέσει έναν ιστό από σύγχρονα κείμενα (των Χάινερ Μύλλερ, Φρίντριχ Ντύρενματ, Τζέιμς Τζόυς, Πέτερ Βάις, Αρτύρ Ρεμπώ, Β. Γκ. Ζέμπαλντ κ.α.). Πως θα ξεκινήσει η νέα μεγάλη επανάσταση που θα γεννηθεί την εποχή της οικονομικής κρίσης και της εξαθλίωσης των φτωχότερων κοινωνικών στρωμάτων; Ποιοι θα είναι οι αυριανοί επαναστάτες; Το ταξικό μίσος, το χάος και ο κύκλος του αίματος που δεν θα κλείσει ποτέ όσο υπάρχουν ακόμη αστοί και προλετάριοι.

Σύλληψη - Σκηνοθεσία: Σάκης Παπακωνσταντίνου 
Δραματουργική επεξεργασία: Λουΐζα Αρκουμανέα 
Φωνητική διδασκαλία, τραγούδι: Χριστόφορος Σταμπόγλης 
Σκηνικά, φωτισμοί: Σταύρος Παπαγιάννης 
Επιμέλεια κίνησης: Ζωή Χατζηαντωνίου 
Video installations: Χάρης Λαλούσης 
Κοστούμια: Νικόλας Γεωργίου

Παίζουν οι: Άγγελος Παπαδημητρίου, Δημήτρης Δημητρόπουλος, Σωτήρης Μεντζέλος, Κώστας Σκύλος, Αινείας Τσαμάτης, Γιώργος Φλωράτος, Ιάσων Παπαματθαίου, Νεκτάριος Σμυρνάκης, Νίκος Σεβαστόπουλος
Αίθουσα: Ειδικά Διαμορφωμένος Υπόγειος Χώρος
Διάρκεια παράστασης: 80' 

Τιμές εισιτηρίων: 12 € ενιαίο, κάθε Πέμπτη 10€
*****
Ο Έρωτας είναι Γρίπη !

Ένα Διαδραστικό Σατυρικό Musical 

από τους Αυτοί & το Βιολί τους

Από  9  Ιανουαρίου έως 25 Ιανουαρίου 2012

κάθε Δευτέρα, Τρίτη & Τετάρτη στις 21:00
Τί είναι ...τελικά...ο έρωτας;

Γιατί έχει ξανθά μαλλιά και αγγελική μορφή; 

Γιατί, ενώ  φοράει ένα βρακάκι χειμώνα καλοκαίρι, δεν αρρωσταίνει ποτέ;

Γιατί έρχεται πάντα ακάλεστος και φεύγει απροειδοποίητα;

Γιατί μας κάνει να συμπεριφερόμαστε σαν να παίρνουμε χάπια;

Γιατί μας "αρρωσταίνει"...;

Τι έχει ποτίσει τα βελάκια, στις κοφτερές τους μύτες, πριν τα στρέψει στον κάθε ανυποψίαστο περαστικό, το επικίνδυνο αυτό  φτερωτό δεκάχρονο που παίζει με τα βέλη ;

Ο Έρωτας είναι Γρίπη !

Από  9  Ιανουαρίου έως 31 Ιανουαρίου 2012

κάθε Δευτέρα Τρίτη & Τετάρτη στις 21:00 (τα ταμεία ανοίγουν στις 20:30)

Αίθουσα: MCF Bar – Restaurant (3ος όροφος)

Διάρκεια παράστασης: 90' 

Εισιτήρια : 7 € ενιαίο
***
ΟΠΕΡΑ
"Iφιγένειας Διαδρομή"

Κυριακή 22, Δευτέρα 23 Ιανουαρίου 2012, στις 21:00
Μια ανίχνευση του μύθου της Ιφιγένειας στη χώρα των Ταύρων από τον Ευριπίδη στον Gluck και τον Ρίτσο.

Μουσική διεύθυνση:      Μιχάλης Παπαπέτρου

Σκηνοθεσία:                      Βαγγέλης Χατζησίμος

Δραματουργική επεξεργασία:  Βαγγέλης Χατζησίμος, Δημήτρης Ναλμπάντης

Σκηνικά:  Γιώργος Κολιός 

Φωτισμοί:  Παναγιώτης Πατέλης

Υπεύθυνη παραγωγής:  Δέσποινα Τσουκαλά

Ιφιγένεια                     Σοφία Κυανίδου
Ορέστης                      Βαγγέλης Χατζησίμος
Πυλάδης                     Δημήτρης Ναλμπάντης
Θόας                            Μιχάλης Κατσούλης
Ιερέας- Σκύθης          Κώστας Ντότσικας
Αίθουσα: Θέατρο

Εισιτήρια: 20€ 



18€ προπώληση




10€ (Φοιτητικό, κάτοχοι Κάρτας Ανεργίας (ΟΑΕΔ), 

Πολυτέκνων (ΑΣΠΕ), Ευρωπαϊκής, Κάρτας Νέων, Κάρτας 

Πολιτισμού, ΑμΕΑ, άνω των  65 ετών) 

********
ΠΑΡΑΔΟΣΙΑΚΗ ΜΟΥΣΙΚΗ & ΧΟΡΟΣ

Παρασκευή 20 και Σάββατο 21 Ιανουαρίου 2011, στις 21:00
«Το χορό να νοστιμίσω»

Τι συμβαίνει όταν η παράδοση συναντά την ελληνική γαστρονομία;

Ελληνική Λαογραφική Εταιρεία Έκφρασης & Πολιτισμού
Η πιο νόστιμη παράσταση που έγινε ποτέ ζωντανεύει στο θέατρο του Ιδρύματος  Μιχάλης Κακογιάννης, στα μέσα Ιανουαρίου του 2012 με δύο συνεχόμενες παραστάσεις την Παρασκευή 20 και το Σάββατο 21 με τίτλο «το χορό να νοστιμίσω»!

Μία μουσικοχορευτική παράσταση με κύριο πρωταγωνιστή την Ελληνική Γαστρονομία μέσα από την ματιά της Ελληνικής Λαογραφικής Εταιρείας  ΄Εκφρασης και Πολιτισμού. Χορός, Τραγούδι, Παροιμίες, Δίστιχα με συμβολικό χαρακτήρα, Παιχνίδια, Παραμύθια ξεδιπλώνονται μέσα από πέντε περιοχές της Ελλάδας και δένουν το παραμύθι μαζί με εκατό χορευτές, δέκα μουσικούς και την χορευτική πινελιά του καλλιτεχνικού υπευθύνου Γιώργου Λιάρου.

Συμμετέχουν : 

Όλα τα χορευτικά τμήματα της Ε.Λ.Ετ.Ε.Π

Φιλική Συμμετοχή:

· Λαογραφικός & Χορευτικός Σύλλογος «Τεγέα» (στην Παράσταση της Παρασκευής 20 Ιανουαρίου 2012)

· Πολιτιστικός Σύλλογος Ξυλοκέριζας (στην Παράσταση του Σαββάτου 21 Ιανουαρίου 2012)

· Χορευτικό τμήμα του 20ου Δημοτικού Σχολείου Κερατσινίου (στην Παράσταση της Παρασκευής και του Σαββάτου)
Μουσικοί:

· Νίκος Οικονομίδης (βιολί- τραγούδι)

· Βασίλης Γραμματικός (φλογέρα-γκάιντα)

· Γιάννης Σέρβος (τσαμπούνα- τραγούδι)

· Χρήστος Λυκουρέτζος (κρουστά)

· Αργύρης Ψαθάς (λαούτο)

· Κυριακή Σπανού (τραγούδι)

· Ιωάννα Χρυσανθοπούλου (τραγούδι)

Παραγωγή: Γ. Λιάρος & Σια Ε.Ε. – Ελληνική Λαογραφική Εταιρεία Έκφρασης και Πολιτισμού (Ε.Λ.Ετ.Ε.Π.) Όσμωσις Εκδοτική – Σπάρτης 112 & Θεσσαλονίκης 109 Πειραιάς Τ +30 210 4635530 , Μ +30 697 700 3545 – xorevo@yahoo.com – www.xorevo.gr
Παρασκευή 20 και Σάββατο 21 Ιανουαρίου 2011, στις 21:00
«Το χορό να νοστιμίσω» 

Ελληνική Λαογραφική Εταιρεία Έκφρασης & Πολιτισμού
Αίθουσα: Θέατρο

Διάρκεια: 100’
Είσοδος: 10€ ενιαίο
*****
ΕΚΘΕΣΕΙΣ
ΕΚΘΕΣΗ ΖΩΓΡΑΦΙΚΗΣ

Κώστας Σπυρόπουλος

« Αιέν αριστεύειν... στο σύγχρονο αστικό τοπίο»
Έως Κυριακή 8 Ιανουαρίου 2012
"Κάθε αντικείμενο είναι ωραίο ή άσχημο ανάλογα 
με την ματιά που το βλέπουμε …" 
Ο Κώστας Σπυρόπουλος, Καθηγητής Ιατρικής στο Πανεπιστήμιο Πατρών και γνωστός ζωγράφος, εκθέτει στο Ίδρυμα Μ. Κακογιάννης από την Τετάρτη 14 Δεκεμβρίου 2011 έως την Κυριακή 8 Ιανουαρίου 2012,  σειρά πρόσφατων έργων  του, που επικεντρώνονται στο σύγχρονο τοπίο της πόλης με ιδιότυπες συνθέσεις και  πληθωρικά χρώματα.

 
 
Η δουλειά του Κώστα Σπυρόπουλου, των τελευταίων χρόνων, πραγματεύεται την εικόνα του αστικού τοπίου όπως διαγράφεται και λειτουργεί πρωτογενώς ως χώρος δραστηριότητας της όψιμης πολιτιστικής δομής. Για τον ζωγράφο Κώστα Σπυρόπουλο το αστικό τοπίο είναι άρρηκτα συνδεδεμένο με την αστική δημοκρατία που έχει την προέλευσή της σε παλαιότερους, αυστηρά δομημένους κοινωνικούς σχηματισμούς. Στην έκθεση θίγονται και συγκεκριμένες εκδοχές χαρακτηριστικές της αστικής ζωής, όπως τα όρια της πόλης που απειλούν το φυσικό τοπίο, η αυξανόμενη παρουσία βίας στους δρόμους, η απειλητική αισθητική της τηλεόρασης και η παραπληροφόρηση. Γίνεται ένας υπαινιγμός ως προς την αληθή γνώση και την δίχως εννοιολογικό περιεχόμενο πληροφόρηση. Χρησιμοποιούνται, επίσης, εικόνες από την μαζική κουλτούρα, τα λαϊκά έντυπα, τη διαφήμιση στον κόσμο της μαζικής κατανάλωσης και των μαζικών προϊόντων. 

ΕΚΘΕΣΗ ΖΩΓΡΑΦΙΚΗΣ

Κώστας Σπυρόπουλος

« Αιέν αριστεύειν... στο σύγχρονο αστικό τοπίο»  

Από Τετάρτη 14 Δεκεμβρίου 2011 έως Κυριακή 8 Ιανουαρίου 2012

Αίθουσα: 

Εκθεσιακός Χώρος - 1ος Όροφος
Κλειστά: 

24, 25, 30, 31/12/2011   1/1 και 6/1/2012
Ώρες λειτουργίας: 
Δ-Κ 18:00-22:00

ΕΙΣΟΔΟΣ ΕΛΕΥΘΕΡΗ
*****
ΕΚΘΕΣΗ ΚΟΛΑΖ
Junk Food
Τζώρτζη Ταταύλαλη
Έως Τρίτη 31 Ιανουαρίου 2012

Flyer, διαφημιστικά, φωτογραφίες είναι τα υλικά που χρησιμοποίησε ο Τζώρτζης Ταταύλαλης για να φτιάξει τις φιγούρες που παρουσιάζει στην  έκθεση  του Junk Food, που παρουσιάζεται στο MCF Bar, στο Ίδρυμα Μ. Κακογιάννης από Παρασκευή 16 Δεκεμβρίου 2011 έως την Τρίτη 31 Ιανουαρίου 2012. Έργα που ξεκίνησαν ως παιχνίδι και απλή περιέργεια και με ένα αποτέλεσμα που ξαφνιάζει ευχάριστα.

Ο Τζώρτζης Ταταύλαλης ασχολείται επαγγελματικά και μη, με πολλά ιδιαίτερα αισθητικά πεδία: Ρούχο, συνθέσεις, διακοσμητική, κολλάζ. Οι κολλάζ πίνακές του απεικονίζουν ένα μέρος μόνο των δεξιοτήτων του. Εκθέτουν επίσης τον οίστρο της φαντασίας και το άγχος των συναισθημάτων του. Ο ίδιος λέει ότι «όλα άρχισαν σαν παιχνίδι». Τελικά το παιχνίδι, έγινε στα χέρια του, μια πολύ σοβαρή, πολύ στιβαρή υπόθεση.
ΕΚΘΕΣΗ ΚΟΛΑΖ

Junk Food 
Τζώρτζη Ταταύλαλη

Από Παρασκευή 16 Δεκεμβρίου 2011 έως Τρίτη 31 Ιανουαρίου 2012

Αίθουσα: 

MCF Bar
Κλειστά: 

1/1 και 6/1/2012
Ώρες λειτουργίας: 
Δ-Κ  από τις 19:00
ΕΙΣΟΔΟΣ ΕΛΕΥΘΕΡΗ
*****
ΚΙΝΗΜΑΤΟΓΡΑΦΟΣ
ΔΕΚΕΜΒΡΙΟΣ 2011 – ΑΠΡΙΛΙΟΣ 2012

Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη στο ΙΜΚ με  ελεύθερη είσοδο

Ιανουάριος 2012

Αφιέρωμα στον Αλεξάντερ Σοκούροφ
από την Τετάρτη 4/1/2012 έως την Τετάρτη 25/1/2012, στις 21:30

Το ΙΜΚ στο πλαίσιο της γενικότερης προσφοράς του στους φιλότεχνους της Αθήνας με τη συνεργασία και την υποστήριξη της ανεξάρτητης εταιρίας διανομής επιλεγμένων ταινιών New Star και τον Βελισσάριο Κοσσυβάκη, καθιερώνει μία άτυπη Κινηματογραφική Λέσχη, κάθε Τετάρτη στις 21:30, με ελεύθερη είσοδο, στον υψηλού επιπέδου Κινηματογράφο του. Στις Τετάρτες με Σινεμά του ΙΜΚ, έχουν θέση και θα προβάλλονται ταινίες καθιερωμένων και νέων δημιουργών, ταινίες που μιλούν μία ατόφια κινηματογραφική γλώσσα με εμφανές το στίγμα κάθε δημιουργού, ταινίες που έχουν προσφέρει στην ιδιαίτερη εικόνα και την εξέλιξη εκείνου του κινηματογράφου που αποτυπώνει το διαφορετικό,  ανοίγει ορίζοντες, ψυχαγωγεί και ταυτόχρονα επικεντρώνεται σε ανθρώπους και καταστάσεις, σχέσεις και γεγονότα με ευρύτερο ενδιαφέρον.

Ιανουάριος 2012 Αφιέρωμα στον Αλεξάντερ Σοκούροφ

Το Μικρό αφιέρωμα στον Γούντι Άλεν που γέμισε ασφυκτικά τον Κινηματογράφο του ΙΜΚ το Δεκέμβριο, ακολουθεί η προβολή τεσσάρων ταινιών του ρώσου ξεχωριστού σκηνοθέτη Αλεξάντερ Σοκούροφ. Όπως έχει δηλώσει ο Ίνγκμαρ Μπέργκμαν : Ο Σοκούροφ σπάει τους κανόνες σε κάθε επίπεδο. Κάθε του έργο είναι απρόσμενα γοητευτικό. 

Ο Α. Σοκούροφ αναγνωρίζεται ευρέως ως ο ηγέτης της «Πνευματικής» πρωτοπορίας του Σοβιετικού σινεμά και ο ανάδοχος της κληρονομιάς του Ταρκόφσκι και είναι ίσως ο πιο φιλόδοξος και αυθεντικός σκηνοθέτης της γενιάς του, ανάμεσα σε όλους τους δημιουργούς παγκοσμίως. Οι ταινίες του έχουν τέτοια εικαστική δύναμη και τόσο ηθικό βάθος, που καταξιώνονται ως αξέχαστες συναισθηματικές εμπειρίες. Το όραμα του είναι εντελώς ξεχωριστό, είναι ένα όραμα ανεξάντλητης εφευρετικότητας. 

Τετάρτη   4 Ιανουαρίου 2012, στις 21:30, Μητέρα και Γιος, 1996,  έγχρωμο, 73' 

Τετάρτη 11 Ιανουαρίου 2012, στις 21:30, Πατέρας και Γιος, 2003,  έγχρωμο, 83'

Τετάρτη 18 Ιανουαρίου 2012, στις 21:30, Ο Ήλιος, 2005,  έγχρωμο, 110' 

Τετάρτη 25 Ιανουαρίου 2012, στις 21:30, Αλεξάνδρα, 2007,  έγχρωμο, 92'  

*****
ΠΑΡΑΣΤΑΣΕΙΣ ΓΙΑ ΠΑΙΔΙΑ & ΟΛΗ ΤΗΝ ΟΙΚΟΓΕΝΕΙΑ

ΑΦΗΓΗΣΗ για όλη την οικογένεια
Παραστάσεις: Κυριακή 15, 22 & 29 ΙΑΝΟΥΑΡΙΟΥ 2012, στις 12:30

"Περνούν εικόνες απ’ τα μάτια μου…"

Ιστορίες και παραμύθια που «ζωντανεύουν»

Σάσα Βούλγαρη
Αφηγήσεις ιστοριών και παλιών παραμυθιών, για μικρά και για μεγάλα παιδιά. Κάποτε οι άνθρωποι έφτιαχναν τις δικές τους «ταινίες» με τα μάτια της φαντασίας τους. Η παραμυθού Σάσα Βούλγαρη ζωντανεύει τα παλιά παραμύθια, χωρίς μηχανές: με εργαλεία της το λόγο, τους φωνητικούς αυτοσχεδιασμούς και τα τραγούδια της, τον τρόπο που αξιοποιεί τα ρούχα και τα παράξενα μουσικά της όργανα, φερμένα από όλο τον κόσμο, αφηγείται τις ιστορίες της, χωρίς σκηνικά και χωρίς ειδικά εφέ!!! 

Ένα πρόγραμμα σχεδιασμένο ειδικά για το ΙΜΚ.  Κατόπιν συνεννόησης διοργανώνονται αφηγήσεις και για σχολεία.
Διάρκεια: 60’

Ηλικίες: από 5 έως 105 ετών

Εισιτήριο:  8€, 

                     6€ Ομαδικό (άνω των 10 ατόμων)
             10 δωρεάν εισιτήρια σε άνεργους γονείς 

*****
Σάββατο: 7, 14, 21, 28 Ιανουάριου 2012, στις 17:00

Θέατρο Σκάλα
“Το Μαγεμένο Πράσινο”  
Κυριακή Δοξαρά

Μια συναρπαστική οικολογική περιπέτεια με γενναία παιδιά και μοχθηρούς κακούς μέσα σε ένα μαγεμένο πράσινο δάσος.


Υπόθεση 
Δύο μικρά παιδιά, η Βιβλίνα και ο Σβούρας, κατοικούν μαζί με τον εφευρέτη πατέρα τους, κο Σοφούκιο, σε ένα μικρό σπιτάκι στην καρδιά ενός καταπράσινου δάσους. Το δάσος απειλείται από έναν πανίσχυρο εχθρό, τον Βρωμέριους Νέφους, ο οποίος θέλει να το καταστρέψει και για αυτό απαγάγει τον οικολόγο εφευρέτη Σοφούκιο.

Τα παιδιά με την βοήθεια μιας καλής μάγισσας και των ξωτικών του δάσους θα καταφέρουν να νικήσουν τον Βρωμέριους Νέφους, να ξαναβρούν τις κλεμμένες ανάσες των δέντρων και να απελευθερώσουν τον αγαπημένο πατέρα τους;

Μια Συναρπαστική, Οικολογική, ΚούκλοΘεατρική παράσταση με: κούκλες-κουστούμια υψηλής τεχνολογίας, ρεαλιστικού μεγέθους κούκλες-παιδιά (1 μέτρο ύψος), δισδιάστατες φιγούρες με μηχανικά μέλη, εμψυχούμενα αντικείμενα και ένα σκηνικό που ζωντανεύει και μεταλλάσσεται καθ’ όλη την διάρκεια του έργου παρέα με τον ζωντανό θεατρικό ρόλο, οδηγώντας σε ένα μαγικό φινάλε!
ΣΥΝΤΕΛΕΣΤΕΣ

Σενάριο - Σκηνοθεσία - Κούκλες - Σκηνικά - Μουσική Επιμέλεια:
Κυριακή Δοξαρά

Φωτισμοί - Τεχνολογική Σκηνογραφική Σχεδίαση: 
Βασίλης Ροδίτης

Εικονογράφηση παραμυθιού - Κουστούμι: 
             Ισαβέλλα Μαυρή

Ηλεκτρικά & Φώτα:
    



             Παντελής Τερζόγλου

Ηχοληψία – Παραγωγή Φωτισμού:


             Χριστίνα Σκηνιώτη
Διάρκεια: 60'
“Το Μαγεμένο Πράσινο” της Κυριακής Δοξαρά
Κάθε Σάββατο στις 17:00 

Αίθουσα: Black Box

Εισιτήρια: 10€

                     10 δωρεάν εισιτήρια σε άνεργους γονείς 
Στο πλαίσιο της κοινωνικής πολιτικής του Ιδρύματος Μιχάλης Κακογιάννης   σε κάθε παράσταση θα δίνονται 10 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά). 

Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας

***

ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή 

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Πρόκειται για τη συνέχεια μιας πολύ επιτυχημένης συνεργασίας του ΙΜΚ με την Unima Ελλάς, δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, πλέον, τις Κυριακές με Κουκλοθέατρο. Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους. 

Εναλλασσόμενες παραστάσεις: Κάθε Κυριακή στις 11:30

Αίθουσα: Black Box
Τιμή εισιτηρίων: 8€
Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την UNIMA ΕΛΛΑΣ σε κάθε παράσταση θα δίνονται 5 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά). 

Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας.

Κυριακή 8 & 15  Ιανουαρίου 2012, στις 11:30

ΕΝΑ ΜΑΜΟΥΘ ΣΤΟΝ ΥΠΟΛΟΓΙΣΤΗ ΜΟΥ 

(εξηγώντας την πληροφορική σ’ ένα πρωτόγονο) 
Κουκλοθέατρο Αγιούσαγια!
Σκηνοθεσία:
Σ. Μαρκόπουλος - Κουκλοπαίκτης

Διάρκεια:
60 λεπτά

Κυριακή 22 Ιανουαρίου 2012, στις 11:30

ΠΕΡΙΠΕΤΕΙΑ ΣΤΗ ΖΟΥΓΚΛΑ

Κουκλοθέατρο Ανέμη
Ένα οικολογικό πρωτότυπο έργο, με τη συμμετοχή έξι εντυπωσιακών μεγάλων κουκλών, που σας μεταφέρει στον πράσινο αστραφτερό κόσμο της ζούγκλας.

Διάρκεια:
1 ώρα
Ηλικίες Κοινού:
Για παιδιά ηλικίας 4 - 9 ετών

Κυριακή 29 Ιανουαρίου 2012, στις 11:30

Φτου ξελευτερία

Το μυστικό της ονειρόπετρας
Μια μέρα ο κύριος Γκριν αποφασίζει να χτίσει ένα εργοστάσιο στην καρδιά του δάσους και ενώ το σχέδιο του πηγαίνει μια χαρά, η αξίνα του χτυπάει σε μια ονειρόπετρα… και όλα αλλάζουν.

Διάρκεια:
1 ώρα

Ηλικίες:
4 ετών και πάνω
******
παράταση:
Κάθε Κυριακή τον Ιανουάριο και τον Φεβρουάριο 2012,

στις 12:00
"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια
εκτός από την Κυριακή 22 Ιανουαρίου

Το έργο "Ο Μεγαλύτερος Θησαυρός του κόσμου" φιλοδοξεί να δώσει μια διέξοδο στον ψυχικό κόσμο των παιδιών, αλλά και των μεγάλων, να απαλύνει τις εντάσεις και να αλλάξει την οπτική, που βλέπουν τα πράγματα. Μέσα από το χιούμορ φιλοδοξεί να ξυπνήσει το κρυμμένο δυναμικό, που όλοι έχουμε μέσα μας και είναι ο αληθινός θησαυρός, που μπορεί στηρίξει την ουσιαστική μας ευτυχία. Μέσα από ένα ταξίδι- κυνήγι του θησαυρού, τα παιδιά θα ανακαλύψουν διαμάντια όπως το θάρρος, η φιλία, η αγάπη, η ανιδιοτελής προσφορά, η ευγνωμοσύνη, η συγχώρεση, η αποδοχή της διαφορετικότητας. Γιατί, όπως λέει και ο ήρωας της παράστασης: «αυτά που έχουν πραγματική αξία στη ζωή δεν αγοράζονται, αλλά προσφέρονται από καρδιά σε καρδιά»
Περίληψη: Η Δροσιά, η Χρύσα και ο Σπίθας βρήκαν έναν σπάνιο χάρτη που οδηγούσε στο μεγαλύτερο θησαυρό του κόσμου. Προς μεγάλη τους έκπληξη δεν βρήκαν θησαυρό, αλλά ένα αλλόκοτο πλάσμα που πετάει το χάρτη μακριά λέγοντας: «Από εδώ και πέρα θα σας καθοδηγήσω εγώ!» Η εντολή του είναι να ακολουθήσει ο καθένας τη δική του πορεία, για να βρει το θησαυρό. Μόνος μπούσουλας ένα ρητό, διαφορετικό για τον καθένα, που ισχυρίζεται ότι θα τους βοηθήσει να ξεπεράσουν κάθε δυσκολία, που θα βρουν στο δρόμο. 
«Πάντα να βοηθάς, ποτέ να μη βλάπτεις. Όλους πάντα ν’ αγαπάς και το φόβο να πετάς. Η αγάπη δίνει και συγχωρεί, ο εγωισμός παίρνει και λησμονεί».

Η παράσταση απευθύνεται στα παιδιά, αλλά και στους γονείς. Πραγματεύεται επίκαιρα θέματα μέσα από ένα παραμυθένιο τρόπο, γεμάτο χιούμορ, γέλιο, φαντασία, γρήγορο ρυθμό, ζωντάνια κι εκπλήξεις. Είναι ένα πολυθέαμα που συνδυάζει με επιτυχία τους παραδοσιακούς τρόπους θεατρικής έκφρασης με την σύγχρονη τεχνολογία, ικανοποιώντας τις αισθητικές απαιτήσεις του σύγχρονου θεατή.
Με την χρήση σύγχρονων μέσων (projecting, animation) ο σκηνικός χώρος μεταμορφώνεται συνεχώς, ζωντανεύει κι αλληλεπιδρά με τους ηθοποιούς και τους θεατές. 

ΣΥΝΤΕΛΕΣΤΕΣ

Θίασος:

Λώτινος Ήλιος

Κείμενα - Στίχοι:

Άννα Παπαμάρκου, Λεωνίδας Ψέλτουρας

Σκηνοθεσία:

Άννα Παπαμάρκου

Μουσική Σύνθεση:

Βασίλης Μούστος

Μουσική Επιμέλεια:

Ευδαίμων Άμροτος

Κοστούμια:

Ντομινίκ Ντελκός

Animation:

Λεωνίδας Ψέλτουρας

Σκηνικά - Μάσκες - Κούκλες:
Άννα Παπαμάρκου

Σκηνικά:


Απολλωνία Θεοχάρις
Παίζουν:
Ειρήνη Ανδρέου, Μαρία Λογοθέτη, Χριστίνα 

Παπαβασιλείου, Άννα Παπαμάρκου

Εκδόσεις - Ενημερωτικά - Εκπαιδευτικά Έντυπα:
«Ο Μεγαλύτερος θησαυρός του κόσμου» διατίθεται σε εικονογραφημένο βιβλίο με c.d. (24 σελ.) 
Διανέμονται δωρεάν στους εκπαιδευτικούς
• Το ειδικό τεύχος του περιοδικού «Ανθρώπινες αξίες» που είναι αφιερωμένο στην παράσταση και τις αξίες που πραγματεύεται. Έχει έγκριση του Υπ. Παιδείας με αριθμό 19420/Γ7 και μπορεί να χρησιμοποιηθεί ως βοήθημα σχεδιασμού μαθήματος. 
• «Σας ευχαριστούμε...» (4 σελ.) έντυπο αφιερωμένο στο έργο των δασκάλων.
Οργανώνονται επίσης παραστάσεις για τα σχολεία της πρωτοβάθμιας εκπαίδευσης
"Ο Μεγαλύτερος Θησαυρός του κόσμου" Θεατρική Παράσταση για όλη την Οικογένεια (Αριθμός έγκρισης Υπ. Παιδείας: 102956/Γ7)
ΛΩΤΙΝΟΣ ΗΛΙΟΣ – Εταιρεία Πολιτιστικών Δραστηριοτήτων

Κάθε Κυριακή  στις 12:00, εκτός από Κυριακή 22 Ιανουαρίου

Τιμή εισιτηρίων: 10€ ενιαίο

Διάρκεια: 90’

Αίθουσα: Θέατρο
******

Δευτέρα 2, Τρίτη 3, Τετάρτη 4, Πέμπτη 5 & Παρασκευή 6 Ιανουαρίου 2012, στις 16:00

Η ΟΠΑΠ Α.Ε. σηκώνει την αυλαία και…

Τα παιδιά πάνε θέατρο

Το δημοφιλές παραμύθι του Κάρολου Ντίκενς 
«Χριστουγεννιάτικη Ιστορία» 
ζωντανεύει σε σκηνοθεσία Βασίλη Μαυρογεωργίου
 για 10 παραστάσεις στο Ίδρυμα Μιχάλης Κακογιάννης τις ημέρες των εορτών
Είσοδος Ελεύθερη 

Κρατήσεις γίνονται τηλεφωνικά στο 210 – 3418579 τις καθημερινές 11.00-14.00 και τα απογεύματα μια ώρα πριν τις παραστάσεις. 

Υπόθεση
Η κλασική χριστουγεννιάτικη ιστορία του τσιγκούνη Σκρουτζ ξαναϊδωμένη μέσα από το παιχνιδιάρικο και ανατρεπτικό βλέμμα πέντε νέων περφόρμερ που χρησιμοποιούν ένα κάδρο για να κατασκευάσουν τις εικόνες της ιστορίας με χιούμορ, αλλά και να μας φέρουν κοντά στον -κατά τα άλλα- αντιπαθητικό χαρακτήρα των Χριστουγέννων.  Πνεύματα, αλυσίδες, φτωχοί συγγενείς και χαμένες μνήμες προσπαθούν να ξυπνήσουν την καρδιά του αμετανόητου πλούσιου που λίγο ακόμα και… θα γίνει κρύα σαν το χιόνι.  

Συντελεστές

Σκηνοθεσία: Βασίλης Μαυρογεωργίου
Συγγραφέας: Διασκευή των ηθοποιών πάνω στο κλασικό έργο του Κάρολου Ντίκενς «Χριστουγεννιάτικη Ιστορία»
Ηθοποιοί: Μιχάλης Φραγκιαδάκης, Ειρήνη Σγούρη, Γεωργία Πιερουτσάκου, Νίκος Ρουμπάκης, Κώστας Σκύλος
Φωτογραφίες:  ©Τάσος Βρεττός 
Δευτέρα 2, Τρίτη 3, Τετάρτη 4, Πέμπτη 5 & Παρασκευή 6 Ιανουαρίου 2012,
 στις 16:00

Η ΟΠΑΠ Α.Ε. σηκώνει την αυλαία και…

Τα παιδιά πάνε θέατρο

«Χριστουγεννιάτικη Ιστορία» παραμύθι του  Κάρολου Ντίκενς
σε σκηνοθεσία Βασίλη Μαυρογεωργίου
Διάρκεια παράστασης: 50' 
Είσοδος Ελεύθερη 

Κρατήσεις γίνονται τηλεφωνικά στο 210 – 3418579 τις καθημερινές 11.00-14.00 και τα απογεύματα μια ώρα πριν τις παραστάσεις. 

Διοργάνωση: www.tospirto.net
*******
Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC

Δωρεάν στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του εισιτηρίου της  παράστασης εφόσον υπάρχει διαθεσιμότητα  θέσεων. 


Υποστηρικτές Ιδρύματος Μ. Κακογιάννης
Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5

Ως 3

ελculture.gr         clickatlife.gr        culturenow.gr 

mediasoup.gr      monopoli.gr       in2life.gr

camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

